Հետդարձի ճանապարհին բժիշկին ու իր բարեկամ կենդանիներին նորից գերում է սպիտակամորթներին ատող թագավորը: Այս անգամ բժիշկն ու իր բարեկամները գերությունից կարողանում են փախչել արքայազն Բամպոյի օգնությամբ, որը նրանց նաև նավ է նվիրում, որովհետև բժիշկը նրա դեմքի մաշկը ճերմակեցրել էր (Բամպոյի մեծ երազանքն էր եվրոպական հեքիաթային արքայազնի կերպարանք առնելը): Ծովահենների հետ մի քանի բախումից հետո բժիշկ Դուլիթլն ու իր ընկերները կարողանում են գրավել գանձերով լի ծովահենների նավը և փրկել այն տղային, որի հորեղբայրը ժայռոտ կղզի էր նետվել: